তিনি আরো বলেন, আমি প্রাক্তন সিভিল সার্জন ও ফ্যামেলী প্লানিং এর ডেপুটি ডাইরেক্টর আমেরিকা ও বাংলাদেশের দ্বৈত নাগরিক। লিবিয়াতে কর্মরত অবস্থায় বাংলাদেশ স্বাধীনতা যুদ্ধের সময় আরব দেশগুলির দ্বারা বাংলাদেশকে আর্থিক সাহায্য সহযোগিতা এবং স্বীকৃতির ব্যাপারে বিশেষ অবদান রেখেছিলাম। বাংলাদেশ থেকে প্রচুর লোক লিবিয়াতে নিয়োগের ব্যাপারে বিশেষ অবদান রেখেছিলাম। ২০০১ সালে ১১ই সেপ্টেম্বর আমেরিকা সন্ত্রাসীদের হামলার কবলে পড়লে আমি বাংলাদেশ থেকে একটি বিশাল মানবন্ধনের মধ্য দিয়ে সন্ত্রাসীদের বিরুদ্ধে নিদ্ধা জ্ঞাপন করার জন্য আমেরিকার প্রাক্তন প্রেসিডেন্ট জজ ডব্লিউ বুশ আমাকে একজন দেশপ্রেমিক হিসাবে আখ্যায়িত করে এবং আমার জন্মভূমি দিনাজপুরের গরীব রোগীদের জন্য আমেরিকা বাংলাদেশ ফ্রেন্ডশীপ হাসপাতাল নামে ৫০ শয্যা বিশিষ্ট একটি হাসপাতাল করে দেওয়ার প্রতিশ্রুতি দেন। আমেরিকার বর্তমান প্রেসিডেন্ট বারাক ওবামাকে আমেরিকায় বসবাসরত পাঁচ লক্ষ অবৈধ বাংলাদেশীকে বৈধ করা ব্যাপারে বিশেষ অবদান রাখার জন্য প্রেসিডেন্ট ওবামা আমার নিকট সহযোগিতা চেয়েছেন। দিনাজপুরের গরীব দুস্থ রোগীদের বিনামূল্যে চিকিৎসা, জনসংখ্যা নিয়ন্ত্রণ এবং শিক্ষার ক্ষেত্রে বিশেষ অবদান রাখার জন্য আমাকে শেরে বাংলা এ.কে ফজলুল হক গবেষণা ইনস্টিটিউট থেকে সম্মান সূচক পদক ২০১৫ এবং ড.শহিদুল্লাহ স্বর্ণপদক ২০১৫ প্রদান করেন। ২০১১ সালে আমি দিনাজপুর জেলা স্কুলের মেধাবী ছাত্রদের জন্য দশ লক্ষ টাকা স্কলারশীপ প্রদান করি। ২০১২ সালে আমি দিনাজপুর সরকারী বালিকা উচ্চ বিদ্যালয়ের মেধাবী ছাত্রীদের জন্য দশ লক্ষ টাকা স্কলারশীপ প্রদান করি। আমার পিতা মরহুম আব্দুর রউফ কলিকাতা প্রেসিডেন্সি কলেজ হতে ডিগ্রী প্রাপ্ত হয়ে ১৯৩২ সালে কলিকাতার বেঙ্গল টেকনো নামে একটি ঔষধের প্রতিষ্ঠানের মাধ্যমে ম্যালেরিয়া প্রতিরোধক ঔষধ কুইনাইন বাই হাইড্রোক্লোরাইড ইনকেজকশন তৈরী করে ভারতবর্ষের মধ্যে খ্যাতিনামা অর্জন করেছিলেন। ১৯৩৬ সালে সেই ঔষধের কারখানাটি দিনাজপুরের বালুবাড়ীতে স্থানান্তরিকত করার সময় কলিকাতার মূখ্যমন্ত্রী স্যার খাজা নাজিমুদ্দিন, সিভিল সাপ্লাই এর মন্ত্রী হোসেন শহীদ সোহরাওয়ার্দী এবং কলিকাতার মেয়র শেরে বাংলা এ.কে. ফজলুল হক দিনাজপুরের সেই বেঙ্গল টেকনো ঔষধের কারখানাটি উদ্বোধন করার জন্য এসেছিলেন। আমার তিন কন্যা আমেরিকাতে চিকিৎসা লাইনে সুপ্রতিষ্ঠিত।